stanford-oval/wikipedia huggingface dataset:
Dawn Zulueta

| Dawn Zulueta> Henkilötiedot |
| --- | --- |
Koko nimi:  Marie Rachel Salman Taleon
Syntynyt: 4. maaliskuuta 1969 (ikä 55) Manila, Filippiinit
Ammatti:  näyttelijä, malli
Näyttelijä
Aktiivisena:  1986–
Aiheesta muualla
IMDb 
Marie Rachel Salman Taleon (s. 4. maaliskuuta 1969 Manila, Filippiinit) on filippiiniläinen televisio- ja elokuvanäyttelijä ja malli. Hänet tunnetaan paremmin taiteilijanimellään Dawn Zulueta.
Televisiomainoksista näyttelijän uralle ponnistanut Dawn Zulueta teki ensimmäisen elokuvaroolinsa 1986 elokuvassa Nakagapos Na Puso. Hän näytteli useissa filippiiniläisissä elokuva- ja televisiotuotannoissa vuoteen 1997, minkä jälkeen hän piti muutaman vuoden tauon. Vuonna 2003 Dawn Zulueta näytteli elokuvassa Filipinas, minkä jälkeen hänen uransa on jatkunut lukuisilla roolitehtävillä television ja valkokankaiden draamoissa ja romanttisissa komedioissa.
Käsikirjoitettujen roolien ohella Dawn Zulueta on juontanut useita filippiiniläisiä viihdeohjelmia.
Dawn Zulueta on voittanut useita alansa palkintoja, kuten Box Office Entertainment Awardsin vuonna 2013.
Aiheesta muualla

ABS-CBN: ‘Hanap sa baul’: Dawn Zulueta’s throwback photos prove her beauty is timeless
Inquirer.net: Dawn’s major worry at 48: Limited roles
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dawn Zulueta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Dawn Zulueta
Käännös suomeksi
Käännös suomeksi
Dag Erik Pedersen

| Dag Erik Pedersen |
| --- | --- |
 Pedersen vuonna 2008.
Henkilötiedot
Syntynyt: 6. kesäkuuta 1959 Skien, Norja
Kuollut: 3. kesäkuuta 2024 (64 vuotta) Helgeroa, Norja
Dag Erik Pedersen (6. kesäkuuta 1959 Skien – 3. kesäkuuta 2024 Helgeroa) oli norjalainen maantiepyöräilijä ja urheilutoimittaja. Hän voitti 1980-luvulla kolme etappia Italian ympäriajossa ja oli kokonaistuloksissa parhaimmillaan kymmenes vuonna 1984. Urheilu-uransa jälkeen hän siirtyi urheilutoimittajaksi NRK:lle. Vuosina 2009–2021 hän juonsi suosittua Mesternes mester -tosi-tv-kilpailua.
Aiheesta muualla

Kuvia tai muita tiedostoja aiheesta Dag Erik Pedersen Wikimedia Commonsissa
Dag Englund

Suomen ortodoksinen kirkollishallitus (1969)
Dag Englund (19. lokakuuta 1906 Oulu – 1. syyskuuta 1979 Helsinki) oli suomalainen arkkitehti.
Englundin tärkeimpiin töihin lukeutuvat yhdessä arkkitehti Vera Rosendalin kanssa suunniteltu, vuonna 1938 valmistunut funktionalistinen Helsinki-Malmin lentoaseman terminaali sekä Helsingin yliopiston eläinlääketieteellisen tiedekunnan rakennukset. Lisäksi Englund on suunnitellut useita teollisuus- ja asuinrakennuksia eri puolille Suomea, samoin kuin Vaalan kirkon, joka valmistui 1961.
Englund voitti suunnistuksessa ensimmäisen viestin Suomen-mestaruuden HIFK:n joukkueessa veljiensä Bengtin ja Kajn kanssa vuonna 1936. Sama kokoonpano saavutti viestissä SM-pronssia vuonna 1944.
Aiheesta muualla

Kuvia tai muita tiedostoja aiheesta Dag Englund Wikimedia Commonsissa
Clearview

| Clearview Poets of the Fall |
| --- | --- | --- |

Studioalbumin tiedot
 Julkaistu: 30. syyskuuta 2016
 Tyylilaji: rock
 Kesto: 40.16
 Levy-yhtiö: Insomniac
Listasijoitukset
  Suomen virallinen lista: 2.
Poets of the Fallin muut julkaisut
| Jealous Gods 2014 | Clearview 2016 | Ultraviolet 2018 |
Singlet albumilta Clearview
 ”Drama for Life” Julkaistu: 5. elokuuta 2016  ”Children of the Sun” Julkaistu: 22. maaliskuuta 2017  ”Moonlight Kissed” Julkaistu: 22. syyskuuta 2017
Clearview on Poets of the Fallin seitsemäs studioalbumi, joka julkaistiin 30. syyskuuta 2016. Albumilta julkaistiin 5. elokuuta 2016 single ”Drama for Life”.
Albumi debytoi Suomen virallisen listan toisella sijalla.
Kappaleet

Kaikki kappaleet säv. ja san. poets of the fall.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Drama for Life | 3.26 |  |  |  |  |  |  |  |
| 2. | The Game | 4.45 |  |  |  |  |  |  |  |
| 3. | The Child in Me | 3.51 |  |  |  |  |  |  |  |
| 4. | Once Upon a Playground Rainy | 3.36 |  |  |  |  |  |  |  |
| 5. | Children of the Sun | 4.53 |  |  |  |  |  |  |  |
| 6. | Shadow Play | 4.05 |  |  |  |  |  |  |  |
| 7. | Center Stage | 4.05 |  |  |  |  |  |  |  |
| 8. | The Labyrinth | 3.46 |  |  |  |  |  |  |  |
| 9. | Crystalline | 3.44 |  |  |  |  |  |  |  |
| 10. | Moonlight Kissed | 4.05 |  |  |  |  |  |  |  |
| 11. | Drama for Life (Radio Edit) (iTunes Store bonuskappale)  | 3.20 |  |  |  |  |  |  |  |
Arvostelut

Soundi:
Aiheesta muualla

Clearview Discogsissa. (englanniksi)
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Chase Me

Chase Me on kiinalainen Zhejiang Television luoma tositelevisiosarja, jossa kaksi julkkista ja kaksi ei-julkkista kilpailevat keskenään. Sarja on saanut suurta huomiota, koska kanadantaiwanilainen näyttelijä ja malli Godfrey Gao kuoli kuvausten aikana mitä luultavimmin sydänkohtaukseen. Moni on raivoissaan ja peloissaan tapahtuneesta ja kannattaa ohjelman hyllytystä.
Juoni

Sarjassa kaksi julkkiksista ja tavallisista työläisistä koostuvaa joukkuetta kilpailevat yöaikaan erilaisissa haasteissa. Ohjelmaa alettiin kuvata 8. marraskuuta 2019, ja vaikuttaa siltä, että se lopetetaan kansan vaatimuksesta traagisen tapahtuman takia. Esityskieli on mandariinikiina.
David Bitsindou

| Henkilötiedot |
| --- | --- | --- | --- |
Syntymäaika: 26. maaliskuuta 1989 (ikä 35)
Syntymäpaikka: Villepinte, Ranska
Pelipaikka: puolustaja
Pituus: 182 cm
Junioriseurat
1996–1998: CSL Aulnay
1998–2008: US Fontenay
Seurat
| Vuodet | Seura | O | (M) |
| 2008–2009 | US Chantilly | – | (–) |
| 2009–2010 | ÉDS Montluçon | 3 | (0) |
| 2010–2011 | Levski Elin Pelin | – | (–) |
| 2012 | Etăr | 3 | (0) |
| 2012–2013 | US Fontenay | – | (–) |
| 2013 | Southall | 15 | (3) |
| 2014–2016 | PS Kemi | 79 | (3) |
| Yhteensä | Yhteensä | 100 | (6) |
 Seurajoukkueuran tilastot kattavat vain kansalliset sarjat, päivitetty 16. huhtikuuta 2017.
David Bitsindou (s. 26. maaliskuuta 1989 Villepinte, Ranska) on ranskalainen jalkapalloilija, joka edusti viimeksi Suomessa Veikkausliigassa pelaavaa PS Kemi Kingsiä kaudella 2016. Hän on pelipaikaltaan oikea laitapuolustaja tai keskuspuolustaja.
Bitsindou syntyi Pariisin esikaupunkialueella Villepintessä. Suurimman osan nuoruudestaan hän asui Fontenay-sous-Bois'ssa ja edusti paikallista US Fontenay-seuraa. Hän siirtyi 19-vuotiaana US Chantillyyn, joka pelasi kuudennella sarjatasolla. Yhden kauden jälkeen hän siirtyi kaksi sarjaporrasta ylempänä pelanneeseen ÉDS Montluçoniin. Edustettuaan Montluçonia kauden Bitsindou solmi sopimuksen bulgarialaisen kolmannen tason Levski Elin Pelinin kanssa. Ensimmäisen ammattilaissopimuksensa hän teki sarjatasoa ylempänä pelanneen FK Etărin kanssa. Hän pelasi kuitenkin vain kolme ottelua seurassa ja palasi takaisin Ranskaan US Fontenayn riveihin. Joukkueen riveissä Bitsindou saavutti Ranskan jalkapalloilun amatöörimestaruuden. Kesällä 2013 hän teki sopimuksen englantilaisen puoliammattilaisseura Southall FC:n kanssa, joka pelasi maansa 11. sarjatasolla.
Hyvän syyskauden 2013 jälkeen Bitsindou teki sopimuksen Kakkosessa pelanneen PS Kemi Kingsin kanssa kaudeksi 2014. Bitsindou oli joukkueensa luottopelaajia ja oli nostamassa PS Kemiä Ykköseen kaudeksi 2015 ja edelleen kaudella 2015 Veikkausliigaan kaudeksi 2016, jossa hän pelasi kaikkiaan 29 Veikkausliigaottelua ja teki yhden maalin.,
Denys Štšerbakov

| Mitalit> Maa:   Ukraina.Miesten suunnistus.MM-kilpailut  | Mitalit> Maa:   Ukraina.Miesten suunnistus.MM-kilpailut  | Mitalit> Maa:   Ukraina.Miesten suunnistus.MM-kilpailut  | Maa:   Ukraina> Miesten suunnistus. |
| --- | --- | --- | --- |
|  Pronssia | Sotkamo 2013 | viesti |  |
Denys Štšerbakov (ukr. Денис Щербаков; s. 1988) on ukrainalainen suunnistaja. Sotkamon MM-kilpailuissa 2013 Sherbakov saavutti pronssia Ukrainan viestijoukkueessa. Hänen paras saavutuksensa MM-kilpailuissa henkilökohtaisilla matkoilla on keskimatkan yhdeksäs sija samalta vuodelta. Sama tulos on myös hänen paras sijoituksensa suunnistuksen maailmancupin osakilpailussa. Maailmancupiin kokonaiskilpailussa hän on parhaimmillaan ollut 66:s vuonna 2016. EM-kilpailuissa hänen paras sijoituksensa henkilökohtaisilla matkoilla on pitkän matkan 26:s sija vuodelta 2016. Nuorten MM-kilpailuissa hänen paras saavutuksensa henkilökohtaisilla matkoilla on pitkän matkan 37:s sija vuodelta 2008.
David Blackwell

| David Blackwell |
| --- | --- |
 David Blackwell vuonna 1967.
Henkilötiedot
Syntynyt: 24. huhtikuuta 1919
Kuollut: 8. heinäkuuta 2010 (91 vuotta)
Koulutus ja ura
Tutkinnot:  Illinoisin yliopisto (PhD 1941)
Väitöstyön ohjaaja:  Joseph L. Doob
Instituutti:  Kalifornian yliopisto, Berkeley
Tutkimusalue:  tilastotiede
Palkinnot:  1979 John von Neumann Theory Prize
David Blackwell (24. huhtikuuta 1919 – 8. heinäkuuta 2010) oli yhdysvaltalainen matemaatikko. Hän syntyi Centraliassa Illinoisin osavaltiossa.
Hän tutki peliteoriaa, todennäköisyyslaskentaa, tietoteoriaa ja bayesiläistä tilastotiedettä.
Blackwell oli tilastotieteen emeritusprofessori Kalifornian yliopistossa Berkeleyssä. Tilastotieteen Rao–Blackwellin teoreema on nimetty hänen ja C. R. Raon mukaan.
Blackwell valmistui 22-vuotiaana filosofian tohtoriksi. Hän pääsi Rosenwall-stipendin turvin opiskelemaan Institute for Advanced Studyyn New Jerseyyn. Hänestä tuli vuonna 1965 ensimmäinen Yhdysvaltain kansalliseen tiedeakatemiaan kelpuutettu afroamerikkalainen tutkija.
Blackwell on vuoden 1979 John von Neumann Theory Prize -voittaja.
Aiheesta muualla

http://www.amstat.org/about/statisticiansinhistory/index.cfm?fuseaction=biosinfo&BioID=20 (Arkistoitu – Internet Archive)
David II

David II
David II (5. maaliskuuta 1324 – 22. helmikuuta 1371) oli Skotlannin kuningas kesäkuusta 1329 aina kuolemaansa saakka.
David oli isänsä Robert I:n ja tämän vaimon Elizabeth de Burghin ainut aikuiseksi elänyt poika. Hänestä tuli kuningas kaksi vuotta äitinsä kuoleman jälkeen, kun Robert I kuoli 7. kesäkuuta 1329. David II kruunattiin kuninkaaksi 24. marraskuuta 1331.
David II kuoli aivan yllättäen kesken valtakautensa ilman laillisia jälkeläisiä. Hänen jälkeensä Skotlannin hallitsijaksi tuli hänen sisarensa Marjorien poika Robert II.
Daniel Schneidermann

| Daniel Schneidermann |
| --- | --- |
 Daniel Schneidermann vuonna 2008
Henkilötiedot
Syntynyt: 5. huhtikuuta 1958 (ikä 66) Pariisi, Ranska
Kansalaisuus:  ranskalainen
Ammatti:  toimittaja
Aiheesta muualla
Kotisivu
Daniel Schneidermann (s. 5. huhtikuuta 1958 Pariisi) on ranskalainen toimittaja. Hänellä on oma palsta Le Monde- ja Libération-lehdissä. Schneidermann esiintyy myös televisio-ohjelmassa Arrêt sur images.
Elämäkerta

Training Center for Journalists:ssa harjoittelun jälkeen Schneidermann liittyi Le Monde-lehteen vuonna 1981, jossa hän oli toimittajana vuoteen 1983 saakka. 1992 Schneidermannin kolumneja alettiin esittää televisiossa.
Vuonna 1995 hän sai oman televisio-ohjelman nimeltä "Arrêt sur images". Toimittaja Pascale Clark oli mukana ohjelman ensimmäisenä vuotena. Arrêt sur imagesin tehtävänä oli auttaa kolumnisteja ja toimittajia vaihtamaan mielipiteitä ja "analysoida" mediaa.
Daniel Schneidermann jatkoi kolumnien kirjoittamista, jotka ilmeistyivät Le Mondessa. Lokakuussa 2003 hän julkaisi kirjan Le Cauchemar médiatique (The Media Nightmare).
Hänestä tuli koko median tuntema kolumnisti. Hänen kirjoituksiaan julkaistiin joka perjantai myös Libération-lehdessä.
Aiheesta muualla

Daniel Schneidermannin blogi
David Hunter

| David Hunter |
| --- | --- |

Henkilötiedot
Syntynyt: 21. heinäkuuta 1802 Washington (DC)
Kuollut: 2. helmikuuta 1886 Washington (DC)
Ammatti:  ammattisotilas
Sotilashenkilö
Palvelusmaa(t):  - Yhdysvallat - Pohjoisvaltiot
Taistelut ja sodat:  - Yhdysvaltain-Meksikon sota - Yhdysvaltain sisällissota
Sotilasarvo:  Kenraali
 Nimikirjoitus
David Hunter (s. 21. heinäkuuta 1802 Washington (DC) – k. 2. helmikuuta 1886 Washington (DC)) oli yhdysvaltalainen upseeri ja Pohjoisvaltioiden kenraali Yhdysvaltain sisällissodassa. Hunter valmistui West Pointin sotilasakatemiasta vuonna 1822 ja palveli ennen sisällissodan syttymistä Yhdysvaltain-Meksikon sodassa.
Sisällissodassa Hunter taisteli Unionin joukoissa. Ollessaan johtotehtävissä vuonna 1862 hän julisti ilman esimiestensä lupaa Konfederaatioon kuuluneiden Georgian, Floridan ja Etelä-Carolinan orjat vapautetuiksi. Presidentti Abraham Lincoln kuitenkin kumosi julistuksen. Myöhemmin Hunter organisoi Etelä-Carolinassa afroamerikkalaisista kootun rykmentin.
Hunter sai toukokuussa 1864 komennettavakseen Shenandoahin laaksossa taistelleen yksikön sen jälkeen, kun yksikön edellinen komentaja Franz Sigel oli hävinnyt New Marketin taistelun. Hunter itse hävisi pian tämän jälkeen Lynchburgin taistelun Konfederaation Jubal Earlyn joukkoja vastaan.
Abraham Lincolnin murhan jälkeen Hunter toimi puheenjohtajana komiteassa, joka tuomitsi murhasta syytetyt henkilöt.
David Boat

| David Boat> Henkilötiedot.Näyttelijä |
| --- | --- |
Taiteilijanimet:  Dave Boat
Aktiivisena:  1991–
Merkittävät roolit:  Thor (Ultimate Avengers)
Aiheesta muualla
Viralliset kotisivut
IMDb 
Elonet
David Boat on yhdysvaltalainen ääninäyttelijä, jonka tekemiä rooleja on sarjakuvasankari Thor animaatioelokuvassa Ultimate Avengers ja sen jatko-osassa Ultimate Avengers 2. Enimmäkseen Boat on tehnyt äänityötä videopelien parissa vuodesta 1999 lähtien ja on ollut mukana useissa The Sims -aiheisissa peleissä, kuten SimCity 4 ja The Sims 2.[lähde? ]
Aiheesta muualla

Voice Chasers (Arkistoitu – Internet Archive) (englanniksi)
Crystal Castles

Crystal Castles voi viitata seuraaviin asioihin:
Crystal Castles, Atarin vuonna 1983 julkaisema videopeli.
Crystal Castles, kanadalainen elekronista musiikkia tekevä duo.
Crystal Castles, yhtyeen ensimmäinen albumi
Crystal Castles, yhtyeen toinen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crystal Castles”, voi hakea sivunnimihaulla, laajalla sivunnimihaulla tai tekstihaulla.
Dawn Explosion

| Dawn Explosion Captain Beyond |
| --- | --- | --- |

Studioalbumin tiedot
 Äänitetty : 1976–1977
 Julkaistu: 1977
 Tuottaja(t): John Stronach & Captain Beyond
 Tyylilaji: progressiivinen rock
 Kesto: 37.57
 Levy-yhtiö: Warner Bros.
Listasijoitukset
  181.
Captain Beyondin muut julkaisut
| Sufficiently Breathless 1973 | Dawn Explosion 1977 | Night Train Calling 2000 |
Dawn Explosion on Captain Beyondin albumi vuodelta 1977. Yhtye koottiin uudelleen vuonna 1976 ja uudeksi laulajaksi Rod Evansin tilalle tuli Willy Daffern. Paluu jäi kuitenkin lyhyeksi, kun yhtye hajosi jälleen vuonna 1978.
Kappaleet

”Do or Die” (säv. Rhino, Bobby Caldwell, Willy Daffern) – 3:38
”Icarus” (säv. Rhino, Caldwell, Lee Dorman) – 4:17
”Sweet Dreams” (säv. Rhino, Caldwell, Dorman) – 5:29
”Fantasy” (säv. Rhino, Caldwell, Daffern) – 6:02
”Breath of Fire, Part 1 & Part 2” (säv. Rhino, Caldwell, Daffern) – 6:19
”If You Please” (säv. Rhino, Caldwell, Daffern, Dorman) – 4:13
”Midnight Memories” (säv. Rhino) – 3:59
”Oblivion” (säv. Rhino, Caldwell, Dorman) – 4:00
Muusikot

Larry ”Rhino” Reinhardt: kitarat
Bobby Caldwell: rummut, laulu
Lee Dorman: basso, jousisovitukset, laulu
Willy Daffern: laulu
Brutality Is Law

| Brutality Is Law Severed Savior |
| --- | --- | --- |

Studioalbumin tiedot
 Äänitetty : elokuu 2002 – tammikuu 2003, Digisound Studios
 Julkaistu: 25. maaliskuuta 2003
 Tyylilaji: brutaali death metal
 Kesto: 31.54
 Levy-yhtiö: Unique Leader Records
Severed Saviorin muut julkaisut
| Forced to Bleed (EP) 2001 | Brutality Is Law 2003 | Servile Insurrection 2008 |
Brutality Is Law on yhdysvaltalaisen brutaalin death metal -yhtyeen Severed Saviorin esikoisalbumi. Se julkaistiin vuonna 2003 levymerkillä Unique Leader Records.
Kappaleet

One by One – 3.34
Buried Again – 3.32
Brutality Is Law – 3.22
Unholy Member – 3.14
Bloody Prolapse – 3.16
Blessed by the Beast – 3.19
Forced to Bleed – 3.03
Severed Savior – 3.07
Public Mutilation – 3.45
Death Is Just the Beginning (R.I.P. Rob "So Vile" Lumbre) – 1.42
Kokoonpano

Dusty Boisjolie – laulu
Jared Deaver – kitara
Murray Fitzpatrick – bassokitara
Troy Fullerton – rummut
Kokoonpano > Vierailevat muusikot

John Oster – soolokitara
Danny Jones – soolokitara
Steve Smyth – akustinen kitara (kappale 10)
Luke Jaeger – soolokitara (kappale 2)
Kokoonpano > Muut tekijät

Mauphistopholes Acevedo – äänittäjä, miksaaja, masteroija
Nathalie Gattenberger – grafiikka, valokuvat
Jacoby – design, layout
Jon Zig – kansikuva
Arvostelut

Imperiumi: 6½/10
The Metal Observer: 9/10
Maelstromzine.com: 6/10
Aiheesta muualla

Albumi Brutality Is Law Encyclopaedia Metallum -sivustolla (englanniksi)
Brutality Is Law discogs.com -sivustolla
Daniel Schmidt

| 0 | 1 | 2 |
| --- | --- | --- |

Henkilötiedot
Koko nimi: Daniel Schmidt
Syntymäaika: 3. helmikuuta 1992 (ikä 32)
Syntymäpaikka: Illinois, Yhdysvallat
Kansalaisuus:  Japani
Pelipaikka: Maalivahti
Pituus: 196 cm
Seura
Seura: Sint-Truidense VV
Pelinumero: 21
Seurat
| Vuodet | Seura | O (M) |
| 2014–2019 2014 2015 2016 2019– | Vegalta Sendai →Roasso Kumamoto →Roasso Kumamoto →Matsumoto Yamaga FC Sint-Truidense VV | 57 (0) 4 (0) 26 (0) 41 (0)  |
Maajoukkue
| 2018– | Japani | 5 (0) |
 Seurajoukkueuran tilastot kattavat vain kansalliset sarjat.
Daniel Schmidt (jap. シュミット・ダニエル; s. 3. helmikuuta 1992 Illinois) on japanilainen jalkapalloilija.
Jalkapallomaajoukkue

Schmidt debytoi Japanin A-maajoukkueessa marraskuussa 2018. Hän saavutti AM-hopeaa vuonna 2019. Hän on pelannut viisi maaottelua.
Aiheesta muualla

Soccerway
Japanin joukkue – Jalkapallon AM-kilpailut 2019
1 Higashiguchi |
2 Miura |
3 Muroya |
4 Sasaki |
5 Nagatomo |
6 Endō |
7 Shibasaki |
8 Haraguchi |
9 Minamino |
10 Inui |
11 Kitagawa |
12 Gonda |
13 Mutō |
14 Itō |
15 Ōsako |
16 Tomiyasu |
17 Aoyama |
18 Shiotani |
19 Sakai |
20 Makino |
21 Dōan |
22 Yoshida |
23 Schmidt |
Valmentaja Moriyasu
Japanin joukkue – Jalkapallon MM-kilpailut 2022
1 Kawashima |
2 Yamane |
3 Taniguchi |
4 Itakura |
5 Nagatomo |
6 Endō |
7 Shibasaki |
8 Dōan |
9 Mitoma |
10 Minamino |
11 Kubo |
12 Gonda |
13 Morita |
14 J. Itō |
15 Kamada |
16 Tomiyasu |
17 Tanaka |
18 Asano |
19 Sakai |
20 Machino |
21 Ueda |
22 Yoshida |
23 Schmidt |
24 Sōma |
25 Maeda |
26 H. Itō |
Valmentaja Moriyasu
Colony (In Flamesin albumi)

| Colony In Flames |
| --- | --- | --- |

Studioalbumin tiedot
 Julkaistu: 31. toukokuuta 1999
 Tuottaja(t): Fredrik Nordström
 Tyylilaji: Melodinen death metal
 Kesto: 51.18
 Levy-yhtiö: Nuclear Blast
Listasijoitukset
  Suomen virallinen lista: 27.
In Flamesin muut julkaisut
| Whoracle 1997 | Colony 1999 | Clayman 2000 |
Colony on metalliyhtye In Flamesin vuonna 1999 julkaisema albumi. Se on myös In Flamesin albumeista ensimmäinen, jolla soittavat basisti Peter Iwers ja rumpali Daniel Svensson.
Albumi nousi Suomen virallisen listan sijalle 27. Kappale Embody the Invisible on myös pelissä Tony Hawk's Underground.
Kappaleet

Sävellykset: Björn Gelotte ja Jesper Strömblad, sanoitukset: Anders Fridén, ellei toisin mainita.
Embody the Invisible – 3.37
Ordinary Story – 4.16
Scorn – 3.38
Colony – 4.39
Zombie Inc. – 5.05
Pallar Anders Visa – 1.41 (instrumentaali)
Coerced Coexistence – 4.14
Resin – 3.21
Behind Space '99 – 3.58 (säv. Strömblad, Ljungström, san. Stanne)
Insipid 2000 – 3.45
The New Word – 3.20
Man Made God – 4.12
Kokoonpano

Anders Fridén – laulu
Jesper Strömblad – kitara
Björn Gelotte – kitara
Peter Iwers – basso
Daniel Svensson – rummut
Arvostelut

Allmusic:
Metalliluola:
Soundi:
Sputnikmusic:
Aiheesta muualla

Colony (In Flamesin albumi) Discogsissa. (englanniksi)
Albumi Colony (In Flamesin albumi) Encyclopaedia Metallum -sivustolla (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg
Dir en grey

| Dir en grey |
| --- | --- |
 Dir en grey. Rock am Ring 2006.
Tiedot
Toiminnassa:  1997 –
Laulukieli:  japani, englanti
Jäsenet:  Die   Kaoru   Kyō Shinya Toshiya
Levy-yhtiö:  Firewall Div./SMEJ (JP)  Gan-Shin (EU)   Warcon/Fontana (US)  The End Records (US)
Infobox OKNimi-testi OK: 
Dir en grey on vuonna 1997 aloittanut japanilainen rockyhtye, joka alun perin edusti visual kei -tyylisuuntausta, mutta myöhemmin visuaalisen ilmeen tasaannuttua ei enää halua tulla yhdistetyksi kyseiseen tyyliin. Musiikissa on aineksia monesta tyylistä, popimmasta rockista death metaliin, industrial metaliin ja metalcoreen; yleisesti tyyliä voisi sanoa alternative metalliksikenen mukaan?.
Yhtyeen kokoonpano on pysynyt samana alusta asti ja siihen kuuluvat laulaja Kyō, kitaristit Kaoru ja Die, basisti Toshiya sekä rumpali Shinya.
Dir en grey on saavuttanut huomattavaa suosiota myös kotimaansa Japanin ulkopuolella.
Historia > 1997–1999: Aikainen ura

La:Sadie'sin hajottua sen neljä edellistä jäsentä Kyō, Kaoru, Die ja Shinya perustivat Dir en greyn yhdessä Toshiyan kanssa helmikuussa 1997. Vain pari kuukautta myöhemmin ilmestyi ensimmäinen minialbumi MISSA.
1998 Dir en greyn ensimmäiset singlejulkaisut "JEALOUS" ja "-I'll-" saavuttivat Japanin Oriconin top 10 -listan. Tämä herätti entisen X Japanin jäsenen Yoshiki Hayashin huomion ja hän tuottikin Dir en greyn ensimmäisen albumin GAUZEn, joka julkaistiin vuonna 1999. Yhtye lähti kiertueelle ja Ōsaka-jō-hallilla pidetty konsertti kuvattiin ja julkaistiin myöhemmin VHS:lle ja DVD:lle.